kardosdrur/scandi-wiki huggingface dataset:
Generalvalget i Portugal 1918

Generalvalget 1918 blev afholdt i Portugal den 28. april 1918, og kom efter et kup af Sidónio Pais i december 1917. Valget blevet boykottet af Partido Democrático, Partido Republicano Evolucionista og Partido da União Republicana, der havde vundet over 90% af pladserne ved valget i 1915.

Selv om de omfattede den første direkte afstemning valg til posten som præsident, var den eneste kandidat Pais. I parlamentsvalget var resultatet en sejre for Partido Nacional Republicano, der vandt 108 ud af 155 pladser i Repræsentanternes hus og 32 ud af 73 pladser i det indirekte valgte Senatet.

Resultater

Præsident

Parlamentet

Efterfølgende 
Pais blev myrdet i Lissabon den 14. december. Den 16. december blev João do Canto e Castro derfor i stedet valgt af parlamentet for en "overgangsperiode".

Noter og referencer

Eksterne henvisninger 
 Eleições de 1918

Politiske valg i Portugal
Portugal 1918
Sidónio Pais

Sidónio Bernardino Cardoso da Silva Pais (1. maj 1872 i Caminha - 14. december 1918 i Lissabon) var en portugisisk politiker og diplomat som blev valgt i 1918 til den fjerde præsident i Portugal. 

Pais var inden den politiske karriere officer, han blev medlem af det portugisiske parlamentet i 1911, og fra 12. november 1911 blev han den fjerde finansminister for en kort periode. Han var ambassadør i Tyskland mellem 1912 og 1916, indtil Portugal blev en del af den første verdenskrig på allieret side.

Den 5. december 1917 var Pais leder af et oprør mod den demokratisk valgte regering med præsident Afonso Costa. Han blev derefter valgt som premierminister og blev ved valget den 28. april 1918 valgt til præsident. Han var udenrigsminister fra 11. december 1917 frem til 9. maj 1918. 

Pais blev skudt og døde af sårene den 14. december 1918, gerningsmanden var José Júlio da Costa.

Eksterne henvisninger 
 Sidónio Pais page in the English version of the site of the Portuguese Presidency of the Republic
 Sidónio Pais at the Fundação Mário Soares page
 Sidónio Pais at the Portugal – Dicionário Histórico (Portugal – Historical Dictionary)
 Sidónio Pais in the Vidas Lusófonas (Lusophone Lives)

Portugals præsidenter
Politikere fra Portugal
Portugals premierministre
Warcraft (film)

Warcraft er en episk amerikansk fantasyfilm fra 2016, baseret på Warcraft-universet og foregående i verdenen Azeroth.

Duncan Jones er filmens instruktør, som har skrevet manuskriptet sammen med Charles Leavitt. Producerne inkluderer Thomas Tull, Jon Jashni, Tessa Ross, Charles Roven, Alex Gartner, Stuart Fenegan og Chris Metzen, som har skrevet historien.
Blandt filmens medvirkende er Ben Foster, Travis Fimmel, Paula Patton, Dominic Cooper, Toby Kebbell og Rob Kazinsky.

Historien 
Filmen skildrer historien om de oprindelige møder mellem mennesker og orker, med vægt på både Alliancens og Hordens sider af konflikten. Fremtrædende figurer som Durotan og Lothar optræder og handlingen finder sted på en række forskellige lokaliteter i Warcraft-universet. Historien er dog med nogle alternative ændringer fra den originale.

Medvirkende

Mennesker fra Stormwind 
 Travis Fimmel som Sir Anduin Lothar, protagonist og ridder i Alliancen.
 Dominic Cooper som kong Llane Wrynn af riget Stormwind.
 Ben Foster som Magna Medivh, den såkaldte Guardian of Tirisfal.
 Ben Schnetzer som Khadgar, ung magiker som træner under Medivh.
 Ruth Negga som Lady Taria, dronninggemalinde af riget Stormwind.
 Dylan Schombing som Prins Varian Wrynn, søn af Llane Wrynn.

Horden 
 Toby Kebbell som Durotan, protagonist for Horden. Durotan er høvding af den forviste Frostwolf-klan. Kebbell spiller også Archmage Antonidas, lederen af magikerne i Dalaran.
 Rob Kazinsky som Orgrim Doomhammer, Blackhands højre hånd.
 Clancy Brown som Blackhand, "The Destroyer". En af de mest frygtsomme af orkerne, og senere hærchef for hele Horden.
 Daniel Wu som Gul'dan, warlock og leder af organisationen Shadow Council.
 Terry Notary som Grommash Hellscream
 Anna Galvin som Draka, Durotans kone.

Øvrige medvirkende 
 Paula Patton som halv-orken Garona Halforcen.
 Dean Redman som Varis. Redman spiller også en tilfangetaget ork.
 Burkely Duffield som Callan, Anduin Lothars søn.
 Callum Keith Rennie som Moroes, kastellan for Medivhs bolig Karazhan.
 Michael Adamthwaite, som Kong Magni Bronzebeard af Ironforge.

Referencer

Eksterne henvisninger 
 
 

Amerikanske film fra 2016
3-D-film
Eventyrfilm fra USA
Fantasyfilm fra USA
Film baseret på spil
Film
Naturpark Weserbergland Schaumburg-Hameln

Naturpark Weserbergland Schaumburg-Hameln ligger ved den nordlige udkant af Mittelgebirge ved overgangen til den Nordtyske Slette, omkring 50 km sydvest for Hannover i den tyske delstat Niedersachsen, der også forvalter parken. Naturparken der blev oprettet i 1975 omfatter Weserdalen mellem Rinteln og Hameln med dele af Schaumburger Land, Calenberger, Lipper- og Pyrmonter Bergland fra Bad Nenndorf mod nord til Bad Pyrmont mod syd, Bückeburg og Bad Eilsen mod vest og Bad Münder og Osterwald mod øst med de højeste punkter i Süntel.

Geografi 
Mod nord afgrænses den næsten 1000 km² store Naturpark af højdedragene Bückeberg og Deister, og omfatter Wesergebirge, Harrl og Süntel, begge sider af Weser så langt mod syd som til Ith, Osterwald og Thüster Berg, med et alsidigt landskab med jævne skråninger, dækket med store sammenhængende skovarealer der veksler med snævre dale.

Et mix af natur- und landschaftsschutzgebiete, byer, flere kurbade og små landsbyer, slotte og borge fra Weserrenæssancen gør naturparken til et yndet ferie- og rekreationsområde i Nordtyskland.

Seværdigheder

Arkitektur 
 Byggerier fra Weserrenæssance, som slottene Hämelschenburg og Schwöbber
 Middelalderlig markedsplads i den tidligere universitetsby Rinteln
 Gamle bydele i Bückeburg og Hameln
 Omfattende kuranlæg i Bad Eilsen, Bad Nenndorf, Bad Münder am Deister og Bad Pyrmont
 Talrige kirker, klostre og bymure fra middelalderen.

Natur 

 det 800 hektar store Naturschutzgebiet „Hohenstein“ i Süntel
 det 240 hektar store Naturschutzgebiet „Naturwald Saubrink/Oberberg“
 Naturschutzgebiet „Kamm des Wesergebirges“
 de her hjemmehørende, sjældne Süntelbøge
 Drypstenshulerne, med Schillat-Höhle ved Hessisch Oldendorf

I Weserbergland findes de nordligste forekomster af fler hårdstensarter i Tyskland, så landskabet er for en del præget at stenbrud og stenindustri. Dette har medført at Schaumburgborgere har dannet en aktiongruppe Aktionsgemeinschaft Weserbergland - Schaumburger Freunde der protesterer mod landskabsødelæggelserne.

Se også 
 Weserbergland
 Naturparker i Tyskland

Eksterne kilder/henvisninger 

 Website zum Naturpark

Naturparker i Niedersachsen
Niedersachsens geografi
Vognstyreren fra Delfi

Vognstyreren fra Delfi (Heniokhos ("hestetømmeholderen")) er en velbevaret bronzestatue fra antikkens Hellas. Den legemsstore statue blev fundet i 1896 ved Apollons helligdom i Delfi og er nu i Delfis arkæologiske museum.

Der er fundet rester af det spand heste, han styrede.

Galleri

Eksterne henvisninger

 "Vognstyreren fra Delfi" hos Den Store Danske
 "Vognstyreren hos RibeKatedralskole.dk, tekst og billeder 
 "Charioteer of Delphi" hos Ancient-greece.org



Kunst fra Grækenland
Skulpturer
Captain America: The Winter Soldier

Captain America: The Winter Soldier er en amerikansk superheltfilm fra 2014. Filmen er instrueret af Anthony Russo og Joe Russo, og har Chris Evans i hovedrollen som Steve Rogers/Captain America. Scarlett Johansson, Samuel L. Jackson, Robert Redford, Anthony Mackie, Cobie Smulders, Frank Grillo og Emily VanCamp spiller andre roller.

Medvirkende 

 Chris Evans som Steve Rogers / Captain America
 Sebastian Stan som Bucky Barnes / Winter Soldier
 Scarlett Johansson som Natasha Romanoff / Black Widow
 Anthony Mackie som Sam Wilson / Falcon
 Cobie Smulders som Maria Hill
 Emily VanCamp som Sharon Carter / Agent 13
 Frank Grillo som Brock Rumlow / Crossbones
 Toby Jones som Arnim Zola
 Samuel L. Jackson som Nick Fury
 Maximiliano Hernandez som Jasper Sitwell
 Robert Redford som Alexander Pierce
 Callan Mulvey som Jack Rollins
 Georges St-Pierre som Batroc the Leaper
 Hayley Atwell som Peggy Carter
 Dominic Cooper som Howard Stark
 Garry Shandling som Senator Stern
 Chin Han som World Security Council-medlem
 Alan Dale som World Security Council-medlem
 Bernard White som World Security Council-medlem
 Jenny Agutter som World Security Council-medlem
 Stan Lee som Stan the Man (cameo)

Referencer

Eksterne henvisninger 

 
 
 

Amerikanske film fra 2014
Engelsksprogede film
Eventyrfilm fra USA
Marvel Cinematic Universe-film
Værker om bevidsthed
Værker om hjernevask
Frans af Danmark

Frans (også stavet Frands, Frants eller Frantz; 15. juli 1497 – marts 1511) var en dansk, norsk og svensk prins, der var den yngste søn af kong Hans og dronning Christine. Han døde af pest som 13-årig.

Biografi 

Han var yngste søn af kong Hans i hans ægteskab med Christine af Sachsen. Han blev opkaldt efter Franciskanerordenens stifter, den hellige Frans af Assisi, der var dronning Christines yndlingshelgen. Frans havde et nært forhold til sin mor og boede hos hende i Odense på Næsbyhoved Slot, indtil han kom til hoffet i København i 1509.

I marts 1511 blev den 13-årige Frans syg og døde kort tid efter. Ifølge gravskriften blev han bortrevet af den dødbringende pest, og begravet 1. april 1511 foran højalteret i Gråbrødre Klosterkirke i Odense. Dronningen fik blandt andet udført et stort stenepitafium med gengivelse af kongeparret og prins Frans i fuld figur, samt en enestående altertavle af billedhuggeren Claus Berg, hvor Frans er afbildet sammen med resten af kongefamilien. Forældrene blev siden begravet på hver side af ham.

Da kirken senere skulle rives ned, blev lig og mindesmærker i 1805 flyttet over til Sankt Knuds Kirke, også i Odense.

Anetavle

Noter

Kilder 

  (om moderen)
 Prins Frants – Frans 1511  på photostory.dk.
 Odense Graabrødre Kloster  på klostre.dk

Huset Oldenburg
Prinser fra Danmark
Prinser af Norge
Danskere i 1500-tallet
Indraneil Sengupta

Indraneil Sengupta (Bengali: ইন্দ্রনীল সেনগুপ্ত, Hindi: इंद्रनील सेनगुप्ता; Født den 8. september , 1974;Assam, Indien) er en indisk film- og tv-skuespiller og model.
Sengupta voksede op, og blev uddannet i Kolkata, Indien. I 2000 flyttede han til Mumbai for at forfølge en karriere som model. Den 1. marts 2008 giftede han sig med Barkha Bisht Sengupta som var hans co-star i Doli Saja Ke og  Pyaar ke do naam...Ek Radha Ek Shyaam. De har sammen en datter ved navn Meera, som blev født i 2011.

Eksterne henvisninger 

 

Personer fra Kolkata
Skuespillere fra Indien
Teorien om alting (film fra 2014)

Teorien om alting (originaltitel The Theory of Everything) er en britisk romantisk biografisk film fra 2014. Den er instrueret af James Marsh, skrevet af Anthony McCarten, og har Eddie Redmayne og Felicity Jones i hovedrollerne. Filmen er baseret på bogen Travelling to Infinity: My life with Stephen, skrevet af Jane Hawking, hvor hun fortæller om forholdet til ex-manden, den teoretiske fysiker Stephen Hawking, hans diagnose, samt hans succes inden for fysik. 

Filmen havde verdenspremiere under Toronto internationale filmfestival den 7. september 2014.

Handlingen 
I 1963 møder astrofysikstudenten Stephen Hawking (Eddie Redmayne) Jane Wilde (Felicity Jones), en litteraturstudent ved Cambridge University, ved en fest, og de forelsker sig. Selv om han er  god til matematik og fysik, er hans venner og professorer bekymret over at han ikke har et emne for sin tese. Stephen og hans professor, Dennis Sciama (David Thewlis), går til en forelæsning om et  sort hul, som inspirerer Stephen til om det kan have noget at gøre med universets skabelse. Han beslutter senere at hans tese skal handle om emnet «tid».

Mens han undersøger sit emne begynder hans muskler at svækkes, som efterhånden fører til at han ofte mister balancen.

Medvirkende 
 Eddie Redmayne som Stephen Hawking
 Felicity Jones som Jane Wilde Hawking
 Charlie Cox som Jonathan Jones, Janes anden ægtemand
 Emily Watson som Beryl Wilde, Janes mor
 Simon McBurney som Frank Hawking, Stephens far
 David Thewlis som Dennis Sciama
 Maxine Peake som Elaine Mason, Stephens anden kone
 Harry Lloyd som Brian, Hawkings værelsekamerat
 Guy Oliver-Watts som George Wilde, Janes far
 Abigail Cruttenden som Isobel Hawking, Stephens mor
 Charlotte Hope som Phillipa Hawking, Stephens søster
 Lucy Chappell som Mary Hawking, Stephens søster
 Christian McKay som Roger Penrose
 Enzo Cilenti som Kip Thorne
 Georg Nikoloff som Isaak Markovich Khalatnikov
 Alice Orr-Ewing som Diana King, Stephens ven Basil Kings søster
 Stephen Hawking bidrager med den datageneretre Equalizer-stemme
 Nicola Victoria Buck som Cockroft gæst 2 
 Frank Leboeuf som svejtsisk doktor

Referencer

Eksterne henvisninger 
 
 
 
 The Theory of Everything at History vs. Hollywood

Britiske film fra 2014
Film baseret på bøger
Biografiske film fra Storbritannien
Dramafilm fra Storbritannien
Film om matematik
Engelsksprogede film
Reaktion

Reaktion har flere betydninger:

 Kemisk reaktion
 Reaktion (organisation)
Dennis W. Sciama

Dennis William Siahou Sciama, FRS (18. november 1926 – 18. december 1999) var en britisk fysiker, der gennem sit eget arbejde, og at af hans elever, spillede en stor rolle i udviklingen af britiske fysik efter Anden Verdenskrig. Han betragtes som en af fædrene til den moderne kosmologi.

Referencer 

Personer fra Manchester
Fysikere fra Storbritannien
Medlemmer af Royal Society
Ansatte ved University of Cambridge
Ansatte ved Harvard University
Furikake

Furikake (振り掛け eller ふりかけ) er forskellige japanske krydderiblandinger til ris. De består som regel af tørrede og revne fisk, hvid sesam, sojasovs, tang, sukker, køkkensalt og mononatriumglutamat. De kan desuden indeholde andre ingredienser som katsuobushi (kaldes af og til bonito på indpakninger), laks, perilla, æg, grøntsager osv. Furikake er ofte fnuggig og lyst farvet. Udenfor Japan sælges furikake for det meste der, hvor man også finder katsuobushi.

Eksterne henvisninger 

Mad fra Japan
Dronning Marie (flertydig)

Dronning Marie, dronning Maria eller dronning Mary kan henvise til følgende personer:

Regerende dronninger 
 Maria af Montferrat (1192-1212) - regerende dronning af Jerusalem 1205-1212.
 Maria af Sicilien (1363-1401) - regerende dronning af Sicilien 1377-1401.
 Marie af Ungarn (1371-1395) - regerende dronning af Ungarn 1382-1385 og 1386-1395.
 Maria 1. af England (1516–1558) - regerende dronning af England og Irland 1553–1558.
 Marie Stuart (1542-1587) - regerende dronning af Skotland 1542-1567.
 Maria 2. af England (1662-1694) - regerende dronning af England, Skotland og Irland 1689-1694 sammen med sin mand Vilhelm 3.
 Maria 1. af Portugal (1734-1816) - regerende dronning af Portugal 1777-1815.
 Maria 2. af Portugal (1819-1853) - regerende dronning af Portugal 1826-1828 og 1834-1853.

Ikke-regerende dronninger 
 Mary Rose Tudor (1496-1533) - dronning af Frankrig, gift med kong Ludvig 12. af Frankrig.
 Marie Sophie Frederikke af Hessen-Kassel (1767-1852) - dronning af Danmark og Norge, gift med kong Frederik 6. af Danmark.
 Mary af Teck (1867-1953) - dronning af Storbritannien, gift med kong Georg 5. af Storbritannien.
 Marie af Edinburgh (1875-1938) - dronning af Rumænien, gift med kong Ferdinand 1. af Rumænien.
 Marie af Rumænien (1900-1961) - dronning af Jugoslavien, gift med kong Alexander 1. af Jugoslavien.

Se også 
 Maria
 Queen Mary - et oceanskib, som i perioden 1936 til 1967 sejlede mellem Southampton i England og New York i USA.
 Queen Mary 2 - verdens fjerdestørste krydstogtskibsklasse og verdens syvendestørste passagerskib.
 Queen Mary's Peak - et bjerg på øen Tristan da Cunha i den sydlige del af Atlanterhavet.
Funazushi

Funazushi (鮒寿司) er en lokal specialitet (chinmi) fra Shiga-præfekturet i Japan. Som råmateriale bruges hunkarusser fra Japans største sø, Biwasøen.

Funazushi er et lokalt eksempel på tilberedningsformen narezushi, hvor fisken fermenteres i ris, hvilket tidligere var meget udbredt. I dag er det en dyr og sjældent spist specialitet.

Tilberedelsen starter med, at man skraber skrællerne af fisken og renser den, hvorefter den lægges i saltvand nogle timer. Derefter fyldes den med salt og pakkes tæt i et fad. Ligesom ved sauerkraut ligger låget i fadet og presses ned af en sten. Efter et år tager man fisken ud, tørrer den og indhyller den i ris. Derefter lader man den fermentere i yderligere to til tre år, idet riset udskiftes hvert år. Denne tilberedningsform med ris som konserveringsmiddel var forgængere for det moderne sushi.

Funazushi har en meget intensiv lugt, og smagen er skarp syrlig. Man bruger det til suppe, tempura eller simret i grøn te (chazuke).

Mad fra Japan
Fiskeretter
Olav Tryggvason-monumentet

Olav Tryggvason-monumentet, også kaldt Olav Tryggvason-støtten og lignende, er et monument over Olav Tryggvason udformet af billedhuggeren Wilhelm Rasmussen (1879–1965) og rejst på Torvet i Trondheim 1921. 

Det 18 meter høje mindesmærke består af en skulptur af Olav Tryggvason, byens grundlægger og Norges konge 995-1000, placeret øverst på en søjle med en sokkelfod. Kongen er fremstillet med sværd og kors-prydet rigsæble i hænderne. Bag benene på figuren ligger det afhuggede hoved af trællen Tormod Kark som ifølge Olav Tryggvasons saga blev dræbt efter at han havde taget livet af sin herre Håkon Jarl. 

Monumentet blev afsløret af kong Haakon 7. 18. september 1921 i forbindelse med åbningen af  Dovrebanen i juni det år. Kunstværket var vinderbidraget i en konkurrence administreret af Trondheim kommune og ble givet som gave fra industribyggeren og grossisten Dyre Halse (1854–1934). Monumentet regnes som et af kunstnerens hovedværker. 

I forbindelse med udsmykningen af  byen til 900-årsjubilæet for sankt Olav og Trøndelagsudstillingen i 1930 blev der på  på torvet omkring  monumentet anlagt et solur hvor søjleskyggen udgør viseren i uret. Traceen for Ilalinja, en sporvognslinje som blev oprættet af  Trondheim Sporvei i 1901, gik oprindelig over Torvet og Munkegata, men blev i 1961 af æstetiske grunde flyttet til Prinsens gate – skinnerne gik gennem solur-mosaikken omkring Olav Tryggvason-støtten.

Se også
 Olavstatuetten, Adresseavisens idrætspris formet som en miniatureudgave af Tryggvason-støtten
 «Sagasøylen» («Eidsvollsmonumentet»), omstridt søjlemonument av Wilhelm Rasmussen

Eksterne kilder/henvisninger 

 nrk.no 8. mai 2012: Denne er laget av nazikunstner

Bygninger, konstruktioner og anlæg i Trondheim
Skulpturer
Monumenter i Norge
Gari

Gari (ガリ), egentlig amazu-shouga (甘酢生姜) eller umezu-shouga (梅酢生姜), sødsur syltet ingefær, der bruges til spisning af fisk og andet godt fra havet i Japan som følge af sin stærke aroma. Desuden har den efter sigende egenskaber, der fremmer fordøjelsen. I lighed med wasabi og sojasovs er det et almindeligt tilbehør til sushi.

Ved fremstillingen af gari bliver frisk skrællet ingefær enten skåret i stykker, saltet, lade sig strække nogle dage og derefter skåret i hårtynde skiver eller skåret i sådanne skiver med det samme og derefter saltet let. Derefter bliver den kort blancheret. Efterfølgende bliver den syltet i en i forvejen kogt afkog af eddike, lidt vand og sukker (kaldes amazu med riseddike og umezu med blommeeddike). Ofte får den en let rosa farve ved tilsætning af lidt perilla (shiso) eller madkulør.

Mad fra Japan
Gyuutan

Gyuutan (牛タン, oksetunge, med tan som kort udgave af det engelske ord tongue) er en japansk specialitet. Den fremstilles af oksetunger, der er skåret i tynde skiver og grillet.

Gyuutan blev skabt af Sano Keishirou fra Sendai i 1948. Oprindelig blev det tilberedt med salt og fik derfor også navnet tanshio (タン塩, tungesalt). I mellemtiden har det fundet vid udbredelse i yakiniku-restauranter, hvor det sælges med forskelligt tilbehør. Omkring Sendai er det almindeligt at servere retten med bygris og sursyltede agurker.

Kilder 
 Sendai Gyuutan-yaki (på japansk)
 Opskrift (på engelsk)

Mad fra Japan
Hayashi rice

er en japansk ret bestående af oksekød og løg. Den tilberedes til en kraftig sovs, der indeholder rødvin eller tomatsovs, og spises sammen med ris. En lignende ret er karee, japansk curryris.

Der er forskellige bud på, hvor navnet stammer fra. En teori er, at retten blev opfundet af grundlæggeren af boghandlerkæden Maruzen, Yuteki Hayashi (早矢仕 有的), og opkaldt efter ham.

Mad fra Japan
Risretter
Dag Juf, tot morgen

Dag Juf, tot morgen er en hollandsk tv-serie for børn, som blev vist fra oktober til december i 1995. Serien omhandler en række børn, og deres fritidsliv efter skolen. Serien blev også vist på DR1 i midt-halvfemserne. 

Tv-serier for børn
Tv-serier fra 1990'erne
Tv-serier fra Holland
Parlamentsvalget i Portugal 1919

Parlamentsvalget i Portugal 1919  blev afholdt i Portugal den 11. maj 1919. Valgresultatet var en sejre for Partido Democrático, der vandt 86 ud af 163 pladser i Repræsentanternes Hus og 36 ud af 71 pladser i Senatet.

Resultater

Noter og referencer 

Politiske valg i Portugal
Portugal 1919
Glory (Common- og John Legend-sang)

"Glory" er en sang af fremført af singer-songwriteren John Legend og rapperen Common. Den blev skrevet af Legend, Common og Che Smith. Sangen blev udgivet den 11. december 2014 på Columbia Records, som temasangen fra Selma fra 2014, der portrætterer Selma til Montgomery marcherne i 1965. Common spillede også lederen af den afroamerikanske borgerrettighedsbevægelse, James Bevel i Selma.

Sangen vandt prisen for bedste sang ved det 87. Academy Awards og det 72. Golden Globe Awards i 2015.

Priser

Hitlister

Referencer

Eksterne henvisninger 
 
 Lyrikken til denne sang  på MetroLyrics

Singler fra 2014
Sange fra 2014
Europa-Parlamentsvalget 2014 i Portugal

Europa-Parlamentsvalget 2014 i Portugal var valget for den portugisiske delegation til Europa-Parlamentet fra 2014 til 2019, der skulle i alt vælges 21 repræsentanter, hvilket var en mindre end det foregående valg. Det er den syvende afstemning til EU i Portugal. Valget blev afholdt søndag den 25. maj 2014.

Valgresultat 

Kun de valgte partier er med i tabellen

Eksterne henvisninger 
 Official resultats site, Portuguese Justice Ministry 
 Portuguese Electoral Commission 
 ERC - Official publication of polls 

Politiske valg i Portugal
Portugal
Tican

Tican er en dansk internationalt fødevarevirksomhed med slagterivirksomhed. Firmaet har forhandlere i mere 50 lande. Koncernen omsætter for 5,2 mia. kr. årligt og har 2.300 medarbejdere.

Tican blev ændret fra et andelsselskab ejet af 277 danske landmænd til et aktieselskab den 1. oktober 2011. Hovedsædet er placeret i Thisted. Landbrugene, som leverer til Tican, omkring 175 aktive (2019), er samlet i leverandørselskabet Dangris a.m.b.a. (grdl. 1978).

Den 24. februar 2015 blev det offentliggjort at Tican og Danish Crown var blevet enige om at lægge aktiviteterne sammen i et fælles selskab.Fusionen blev underkendt og den familieejede tyske svineslagtekoncern Tönnies Holding købte Tican. Købet blev godkendt 2016. Tönnies Holding ejede allerede siden 2005 slagteriet SBPork A/S (grdl. 1980) i Brørup. SBPork A/S blev fusioneret med Tican i 2019 og det sammenlagte slagteri fortsætter under navnet Tican Fresh Meat A/S.

Kilder 

Etableret i 1982
Kødproducenter i Danmark
Slagterier
Portugals Kommunistiske Parti

Partido Comunista Português (PCP, dansk: Portugals Kommunistiske Parti) er et politiske parti i Portugal, grundlagt i 1921. Partiets ideologiske linje lægger sig op af marxisme-leninisme.

Til det portugisiske parlamentet (Assembleia da República) stiller PCP op i valgsamarbejde med Partido Ecologista Os Verdes (’Ekologiska partiet de grønne’) under alliancen Coligação Democrática Unitária (CDU). Partido Comunista Português har siden EU-valget i 2009 været repræsenteret i Europa-Parlamentet med 4 medlemmer og er medlem i gruppen Forenede Europæiske Venstrefløj/Nordisk Grønne Venstre.

Partiets officielle organ hedder Avante!. Jerónimo de Sousa er PCP's partileder (generalsekretær) siden november 2004.

Eksterne henvisninger 
 PCP - Officiel hjemmeside
 Avante!

Etableret i 1921
Politiske partier i Portugal
Kommunistiske partier